રાજકોટ: કાબે અર્જુન લુટ્યો વહિ ધનુષ વહી બાણ. ભાજપના નેતાઓને બાદ કરતાં મંત્રીથી સંત્રીઓ હાલના સંજોગોમાં ખુબ જ કફોડી દશામાં છે. તેઓ બહારથી હસે છે અને છાને ખુણે રડે છે. કારણ કે ભાજપના નેતાઓ હવે કોંગ્રેસમાંથી તૈયાર નેતોઓને આયાત કરી ચૂંટણીઓ જીતવાના માર્ગે ખુબ જ ઝડપભેર આગળ વધી રહયા છે. એટલે સુધી કે આયાતી નેતાઓની શપથ વિધિમાં ધારાસભ્યોને હાજર રહેવા માટેનું આમંત્રણ આપવાનું સૌજન્ય પણ પાર્ટીના નેતાઓ ગુમાવી ચુક્યા છે. રાજકોટ જિલ્લાના ધારાસભ્યો કે જેની સાથે ભવિષ્યમાં બાવળિયાને કામ કરવાનું છે તેમને સૌજન્ય માટે પણ આજે બાવળિયાની શપથવિધિમાં હાજર રહેવા આમંત્રણ આપવામાં આવ્યુ નથી. ધારાસભ્યોએ બાવળિયાના ભાજપ પ્રવેશની ઘટના ટી.વીમાં જોઇ અને જાહેરમાં રાજીપો દેખાડ્યો અને છાને ખુણે નારાજગી વ્યકત કરે છે.